Јавни позив за радионичаре
Агенција за регионални развој Расинског округа доо Крушевац из Крушевца,
позива све заинтересоване радионичаре/ке (едукаторе/ке) за
реализацију радионица за младе које реализују Агенција за регионални
развој Расинског округа доо Крушевац и Канцеларија за младе Одељења за
друштвене делатности Града Крушевца.
Циљ реализације радионица је обезбеђивање квалитетног, интерактивног
програма неформалног образовања и ангажованог провођења слободног
времена младих од 15 до 30 година са територије града Крушевца.
Радионице ће се реализовати током октобра и новембра 2024. године у
просторима које ће обезбедити Канцеларија за младе Одељења за друштвене
делатности Града Крушевца.
Потребни су радионичари/ке за реализацију следећих радионица:
1. Превазилажење стресних/конфликтних ситуација  (у трајању од 12 радних дана по 90 мин.)
2. Основе фотографије (у трајању од 12 радних дана по 90 мин. + завршна изложба)
3. Глуме (у трајању од 12 радних дана по 90 мин.  + мини представа за завршну изложбу и вођење програма)
4. Основе шминке (у трајању од 12 радних дана по 90 мин.)
5. Јавног говора (у трајању од 12 радних дана по 90 мин.)
6. Графички дизајн (у трајању од 12 радних дана по 90 мин. + завршна изложба)
7. Лични развој (у трајању од 12 радних дана по 90 мин.)
Пријаву која садржи пропратну радну биографију и оквирни план рада за
одабрану радионицу је неопходно послати на мејл office@arrro.rs. Пријава
нема дефинисан образац, може се писати у слободној форми.
Пожељно је приложити портфолио, диплому и сертификате из релевантне
области за радионицу за коју се радионичар/ка пријављује.
[bookmark: _GoBack]Рок за пријаву је 8 дана од дана објаве, тачније до уторка, 07.10.2024.
године до 16 часова.
Након послате пријаве са пропратном документацијом и одабира
радионичара/ки, радионичари/ке ће бити контактирани/е најкасније у року од 10
дана од дана завршетка конкурса.
За детаљније информације контактирати на телефон 037/202336 или на
е-маил: office@arrro.rs.

